På den tørre ørken-planeten Abydos befinner de seg i en pyramide-lignende struktur. Men Jackson mangler koordinatene for å komme hjem til jordkloden igjen. I nærheten oppdager O’Neil en gruppe stamme-mennesker som arbeider i en gruve for å utvinne ett underlig mineral fra planeten. Jackson er i stand til å kommunisere med menneskene fordi de snakker en variant av gammelegyptisk. Stammens høvding Kasuf presenterer Jackson for datteren Sha'uri som Jackson etter hvert får romantiske følelser for. O'Neil blir venn med Kasufs tenåringssønn Skaara og vennene hans, delvis fordi Skaara minner ham om hans avdøde sønn som mange år tidligere hadde skutt seg med O'Neil sitt tjenestevåpen.